CELEX: 62008FN0048
Language: sk
Date: 2008-04-27 00:00:00
Title: Vec F-48/08: Žaloba podaná 27. apríla 2008 – Ortega Serrano/Komisia

5.7.2008   
            
            
               SK
            
            
               Úradný vestník Európskej únie
            
            
               C 171/52
            
         Žaloba podaná 27. apríla 2008 – Ortega Serrano/Komisia
   (Vec F-48/08)
   (2008/C 171/105)
   Jazyk konania: španielčina
   Účastníci konania
   
      Žalobca: Antonio Ortega Serrano (Cádiz, Španielsko) (v zastúpení: A. Ortega Serrano, abogado)
   
      Žalovaná: Komisia Európskych spoločenstiev
   Predmet a opis sporu
   Zrušenie rozhodnutia výberovej komisie výberového konania EPSO/AD/26/05 o nezaradení žalobcu do zoznamu úspešných uchádzačov
   Návrhy žalobcu
   
               —
            
            
               zrušiť rozhodnutia, ktoré žalobcovi neumožnili, aby bol zaradený do zoznamu úspešných uchádzačov výberového konania EPSO/AD/26/05, ani mu neposkytli možnosť opätovne vykonať ústnu skúšku,
            
         
               —
            
            
               zaviazať Európsku komisiu, aby určila nový dátum ústnej skúšky,
            
         
               —
            
            
               zaviazať Európsku komisiu, aby odôvodnila svoje rozhodnutie EPSO/900 R,
            
         
               —
            
            
               poskytnúť žalobcovi prístup k zápisnici z ústnej skúšky,
            
         
               —
            
            
               poskytnúť žalobcovi prístup k všetkým dokumentom, ktoré sú súčasťou jeho spisu,
            
         
               —
            
            
               umožniť žalobcovi, aby sa v konaní zastupoval sám, keďže je advokátom oprávneným zastupovať v konaniach na španielskych súdoch,
            
         
               —
            
            
               preskúmať spisy všetkých uchádzačov, ktorí sú na zozname úspešných uchádzačov, aby sa preukázalo, že všetci majú diplom potvrdzujúci získaný stupeň vzdelania zodpovedajúci úplnému univerzitnému štúdiu v trvaní najmenej troch rokov a potvrdenému právnickým titulom, a že tento diplom predložili riadne a včas,
            
         
               —
            
            
               pripustiť dokumenty, ktoré boli predložené ako prílohy vo francúzskom a anglickom jazyku
            
         
               —
            
            
               zaviazať žalovanú na náhradu trov konania.